Per Keyser Frølich

Per Keyser Frølich (født 29. juni 1899 i Kristiansand, død 10. juni 1977 i Alexandria, Virginia, USA) var en norsk kjemiker som forsket på kunstig gummi i USA.Marit Trætteberg, Per K. Frølich i Store norske leksikon.

Etter examen artium 1917 fra Kristiansand katedralskole reiste han til Trondheim og ble ingeniør i elektrokjemi i 1921, hvorpå han underviste ett år og med stipend reiste til Massachusetts Institute of Technology (M.I.T.) i Boston, USA i 1922.  Der ble han Master of Science 1923 og Doctor of Science 1925 i faget chemical engineering, og underviste som dosent fra 1927 såvel som var avdelingssjef og assisterende direktør. Han ble amerikansk statsborger i 1929, samme året som han ble utnevnt til professor, fortsatt samme sted (M.I.T.). Det meste av hans vitenskapelige produksjon (artikler) kom fra tiden ved M.I.T., som han forøvrig forlot omkring 1930, etter fire år.Alpha Chi Sigma, Per Keyser Frolich, en biografi. The Hexagon 101(1):2010. En bok han skrev Eventyret om Industriens Tidsalder utkom i 1927.Frølich, Per Keyser i Hvem er Hvem, 1973.

I det private var han fra 1929 til 1931 assisterende direktør ved Standard Oil som tilvirket kunstig gummi.  Fra 1931 til 1936 var han sjefskjemiker for Esso sine laboratorier i Elizabeth, en by i Union County (New Jersey), fra 1936 til 1940 var han endog direktør for Esso sitt Chemical Laboratories.  Efter kriget var han fra 1946 til 1954 i tjeneste hos Merck & Co., først som forskningskoordinater, på slutten var han vitenskapelig direktør.  Endelig var han fra 1954 til 1960   sjefkjemiker for US Chemical Corps, som er det amerikanske forsvars kjemiske forskningsinstitutt.  Tiden i det private brakte ham mange patenter.intervju fra 2. februar 1965.

Han var i 1943 leder for American Chemical Society, det som tilsvarer Norsk kjemisk selskap  i Norge, der han for øvrig ble æresmedlem i 1948. Ellers var han æresprofessor ved Lehigh University og Rutgers University.

Han var sønn av arkitekt Johan Keyser Frølich (1858–1927) og Beate Janette Mathilde Corneliussen (1861–1952). 

 Utgivelse 


 Se også 
 Frølich (slekt)

 Referanser 

Kategori:Norske kjemikere
Kategori:Norske kjemiprofessorer
Kategori:Norske sivilingeniører
Kategori:Alumni fra NTNU
Kategori:Alumni fra MIT
Kategori:Professorer ved MIT
Kategori:Personer fra Kristiansand kommune